ai4bharat/Pralekha huggingface dataset:
وزارت خزانہ
آئی ایف ایس سی اتھارٹی نے انٹرنیشنل فائنانشیل سروسز سنٹرز اتھارٹی  ضوابط، 2020 کو منظوری دی
نئی دلی، 11؍ نومبر،انٹرنیشنل فائنانشیل سروسز سنٹرز اتھارٹی  کی آج ایک میٹنگ منعقد ہوئی۔ آئی ایف ایس سی نےتفصیلی بات چیت کے بعد انٹرنیشنل فائنانشیل سروسز سنٹرز اتھارٹی  ضوابط 2020 کو منظوری دی۔
بینکنگ آئی ایف ایس سی کی توجہ کا ایک بڑا مرکز ہے اور آنے والے دنوں میں آئی ایف ایس سی میں دیگر متعلقہ کارروائیوں کو انجام دینے کی امید ہے۔ اس طرح آئی ایف ایس سی میں بینکنگ کی کارروائیوں سے متعلق اصول و ضوابط طے کرنا ایک اہم قدم ہے تاکہ آئی ایف ایس سی اپنی مطلوبہ خواہشات کو پورا کر سکے۔
اتھارٹی نے آج بینکنگ ضوابط کے مسودےکو منظوری دی، جو بینکنگ کی کارروائیوں کے متعدد گوشوں کے لئے ضابطے طے کرتا ہے،جن کی آئی ایف ایس سی میں اجازت ہوگی۔
بینکنگ ضوابط کے اہم نکات درج ذیل ہیں:
- آئی ایف ایس سی بینکنگ اکائیوں  کے قیام کے لئے تقاضے طے کرنا
- ہندوستان سے باہر رہنے والے افراد کو آئی ایف ایس سی بینکنگ اکائیوں  میں آسانی سے تبدیل ہوجانےوالی کسی بھی کرنسی میں غیر ملکی کرنسی والے کھاتے کھولنے کی اجازت دینا
- ہندوستان میں رہنے والے افراد کو آئی ایف ایس سی بینکنگ اکائیوں  میں آسانی سے تبدیل ہوجانےوالی کسی بھی کرنسی میں غیر ملکی کرنسی والے کھاتے کھولنے کی اجازت دینا تاکہ وہ ریزرو بینک آف انڈیا کی لبرلائزڈ ریمیٹینس اسکیم  کے تحت کسی بھی منظورشدہ کرنٹ اکاؤنٹ یا کیپٹل اکاؤنٹ سے لین دین کر سکیں۔
- کریڈٹ میں اضافہ، کریڈٹ بیمہ سمیت آئی بی یو کی منظور شدہ سرگرمیاں، اور پورٹ فولیو کی خرید و فروخت کے علاوہ سازوسامان کو کرایے پر دینا، جس میں طیارہ کو لیز پر دینا بھی شامل ہے۔
- اتھارٹی کو اس بات کی اجازت دینا کہ وہ کاروبار کا تعین کر سکے جسے بینکنگ اکائی ہندوستان میں رہنے والے اور ہندوستان سے باہر رہنے والے افراد کے ساتھ ہندوستانی روپے میں منظور کر سکے، بشرطیکہ اس قسم کے کاروبار کے معاملے میں مالیاتی لین دین کو آسانی سے غیر ملکی کرنسی میں تبدیل کیا جا سکے۔
درج بالا ضوابط کو حکومت ہند کے ذریعے جلد ہی نوٹیفائی کر دیا جائے گا۔
سماجی انصاف اور تفویض اختیارات کی وزارت
درج فہرست ذاتوں میں داخلی ریزرویشن کا مطالبہ
نئی دہلی، 11 اگست 2021: آندھرا پردیش اور تلنگانہ ریاستوں نے اپنی قانون ساز اسمبلی سے منظور کردہ قرارداد کی ایک نقل بھیجتے ہوئےدرج فہرست ذاتوں کی ذیلی درجہ بندی کی درخواست کی ہے۔ اس معاملے میں جسٹس آشا مہرا کی سربراہی میں آندھرا پردیش  میں درج فہرست ذاتوں کی درجہ بندی کے معاملے کی جانچ کے لیے ایک قومی کمیشن قائم کیا گیا تھا۔ این سی ایس ایس سی نے یکم مئی 2008 کو پیش کی گئی اپنی رپورٹ میں آئین کی دفعہ 341 میں ترمیم کی سفارش کی ہے تاکہ درج فہرست ذاتوں کی ذیلی درجہ بندی کرنے اور ذیلی درجہ بندی ہٹانے کی سہولت فراہم کی جا سکے۔ حکومت نے اہم اسٹیک ہولڈرز کی رائے لینے کا فیصلہ کیا ہے۔ این سی ایس ایس سی کی سفارش پر ریاستی حکومتوں اور مرکز کے زیر انتظام علاقوں کو آخری بار 9 دسمبر 2019 کو یاد دہانی کرائی گئی تھی کہ وہ اپنے تبصرے جلد بھیجیں ۔ مزید یہ کہ یہ معاملہ فی الحال سپریم کورٹ میں زیر سماعت ہے۔
یہ معلومات سماجی انصاف اور تفویض اختیارات کے وزیر مملکت جناب اے نراین سوامی نے آج راجیہ سبھا میں میں تحریری جواب میں دی۔
جدید اور قابل تجدید توانائی کی وزارت
سولر انرجی کارپوریشن آف انڈیا اڈیشہ کے گرڈکو کو بجلی فروخت معاہدے کے تحت 600 میگاواٹ 'ونڈ پاور' فراہم کرے گی
نئی اور قابل تجدید توانائی کی وزارت، حکومت ہند کے تحت سولر انرجی کارپوریشن آف انڈیا نے گرڈکو، حکومت اوڈیشہ کے ساتھ بجلی کی فروخت معاہدے  پر دستخط کیے ہیں۔ اس معاہدے کے تحت گرڈکو ، اڈیشہ آئی ایس ٹی ایس  ونڈ پاور پروجیکٹ اسکیم کے حصہ XIII کے تحت سولر انرجی کارپوریشن آف انڈیا سے 600 میگاواٹ ونڈ پاور خریدے گا۔
نئی اور قابل تجدید توانائی کی وزارت کی آئی ایس ٹی ایس اسکیم کے تحت، قابل تجدید توانائی کے وسائل سے مالا مال ریاستوں سے پیدا ہونے والی بجلی کو قابل تجدید توانائی کے وسائل کی کمی والی ریاستوں میں منتقل کیا جا سکتا ہے۔
ایس ای سی آئی اور گرڈکو اڈیشہ کے درمیان آج 9 جون 2023 کو بھونیشور میں این بی ڈھل، ایڈیشنل چیف سکریٹری، محکمہ توانائی، حکومت اوڈیشہ کی موجودگی میں دستخط کیے گئے۔
اوڈیشہ الیکٹرسٹی ریگولیٹری کمیشن نے پہلے ہی گرڈکو کے ذریعہ 600 میگاواٹ ونڈ پاور کی خریداری کے لیے اصولی منظوری دے دی ہے۔ پاور پراجیکٹ کے ڈویلپرز کے ساتھ پاور پرچیز ایگریمنٹ  پر دستخط کرنے کی تاریخ سے 24 ماہ کے اندر بجلی کی فراہمی کا آغاز ہونا ہے۔
گجرات، کرناٹک اور مہاراشٹر میں واقع ڈویلپرز کے ذریعہ 600 میگاواٹ کی کل بجلی کی صلاحیت کی تنصیب کی توقع ہے۔
ایس ای سی آئی نئی اور قابل تجدید توانائی کی مرکزی وزارت کے تحت ایک منی رتنا زمرہ-I مرکزی پبلک سیکٹر انٹرپرائز ہے، جو سال 2011 میں قائم کی گئی تھی۔ یہ قابل تجدید توانائی کی اسکیموں اور پروجیکٹوں کی وزارت کی بنیادی نفاذ کرنے والی ایجنسی ہے جو ہندوستان کے بین الاقوامی وعدوں کو پورا کرنے کے لیے ہے۔
اب تک، ایس ای سی آئی نے 58 گیگاواٹ سے زیادہ کی قابل تجدید توانائی کے منصوبے کی گنجائش پیدا کی ہے۔ ایس ای سی آئی اپنی سرمایہ کاری کے ساتھ ساتھ پروجیکٹ مینجمنٹ کنسلٹنٹ  کے طور پر دیگر پبلک سیکٹر اداروں کے لیے پروجیکٹس قائم کرنے میں بھی سرگرم ہے۔ ایس ای سی آئی کو آئی سی آر اے کی اے اے اے کریڈٹ ریٹنگ حاصل ہے۔
گرڈکو لمیٹڈ اس وقت ریاست اوڈیشہ کے اندر چار پاور ڈسٹری بیوشن کمپنیوں کو بجلی کی تھوک خریداری اور تھوک فروخت میں مصروف ہے اور پڑوسی ریاستوں کے ساتھ بجلی کے تبادلے کو فروغ دینے کے لیے تاجروں کے ذریعے اضافی بجلی کی تجارت کرتی ہے۔
ش ح۔ ش ت۔ج
Uno-6002
(Visitor Counter : 47
وزیراعظم کا دفتر
وزیر اعظم نے ہندوستان میں جاپان کے سفیر جناب ہیروشی سوزوکی کا ہندوستانی پکوانوں کی نمائش کرتے ہوئے ویڈیو شیئر کیا
وزیر اعظم جناب نریندر مودی نے ہندوستان میں جاپانی سفیر جناب ہیروشی سوزوکی کی ایک ویڈیو شیئر کی ہے جس میں انہیں اپنی اہلیہ کے ساتھ ہندوستانی پکوانوں سے لطف اندوز ہوتے ہوئے دیکھا جا سکتا ہے ۔
ہندوستان میں جاپانی سفیر جناب ہیروشی سوزوکی کے ایک ٹویٹ کا اشتراک کرتے ہوئے، وزیر اعظم نے ٹویٹ کیا:
"یہ ایک ایسا مقابلہ ہے جس میں آپ کو ہارنے پر کوئی اعتراض نہیں ہو گا، جناب سفیر۔ آپ کو ہندوستان کے کھانے کے تنوع سے لطف اندوز ہوتے ہوئے اور اسے اس طرح اختراعی انداز میں پیش کرتے ہوئے دیکھ کر خوشی ہوئی۔ آئندہ بھی ایسے ویڈیو کا اشتراک کرتے رہیں!
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
6034
(
کوئلے کی وزارت
بھارت اور انڈونیشیا کے درمیان کوئلے پر مشترکہ ورکنگ گروپ کی پانچویں میٹنگ ورچول طورپر منعقد ہوئی
نئی دہلی، 5نومبر2020/ کووڈ-19 کی وباء کی وجہ سے سفر پر عائد پابندیوں کے پیش نظر بھارت نے نئی دہلی میں ویڈیو کانفرنسنگ کے درمیان کوئلے پر جوائنٹ ورکنگ گروپ پانچویں میٹنگ کا کامیابی کے ساتھ انعقاد کیا۔
بھارت کی جانب سے کوئلے کی وزارت کے ایڈیشنل سکریٹری جناب ونود کمار تیواری اور انڈونیشیا جمہوریہ کی جانب سے انڈونیشیا حکومت کے توانائی اور معدنیاتی کے وسائل کی وزارت کے غیر ٹیکس ریاستی محصولیات کے محکمے میں معدنیات اور کوئلے کے ڈائریکٹر مسٹر جونس پکپہن نے جے ڈبلیو جی کی مشترکہ طور پر صدارت کی۔ جناب تیواری نے کوئلے کے شعبے کی حالیہ اور مستقبل کے ابھرتے ہوئے منظر نامے کے بارے میں معلومات دی۔ انہوں نے خود کفیل بھارت کے تحت ملک کے کوئلے کے شعبے میں خود کفالت کے لئے کئے گئے مختلف اقدامات کے ساتھ ساتھ دونوں ملکوں میں کوئلے کے شعبے میں کاروبار بڑھانے کے لئے لازمی حقائق کی نشاندہی کی۔
کوئلے کی وزارت نے بھارتیہ کوئلہ پالیسی اصلاحات ، کوکین کول ایکسپلوریشن اینڈ کمریشل مائنڈنگ پر پیش کش دی۔ اس کے بعد انڈونیشیا میں کوئلہ پالیسی اور تجارت کے جدید حقائق، انڈونیشیا کے زیادہ گہرائی میں کوئلے کر صلاحیت پر انڈونیشیا کے پیش کش دی۔ سی این ٹی ڈی آئی ایل انڈیا اور ایم سی آر ڈی انڈونیشیا کے ذریعہ تکنیکی مسئلے پیش کئے گئے اور ایک دوسرے کے پاس دستیاب مہارت پر معلومات دی گئی۔ کھلی بحث کا بھی انعقاد کیاگیا۔
سرمایہ کاروں کے ذریعہ تجارت سے متعلق مسئلوں پر تبادلہ خیال کے بعد بھارتیہ صنعتوں کے کنفیڈریشن کے تال میل میں بی 2 بی اجلاس کاانعقاد کیاگیا جس میں کھلی بحث ہوئی۔ اس اجلاس میں انڈونیشیا حکومت کے ذریعہ مسئلوں کے حل کی کوشش کی گئی۔ دونوں ملکوں کے وفد نے اپنے اپنے ملک میں ابھرتے تجارتی موقعوں کی نشاندہی کی۔
یہ طے کیاگیا کہ اس پلیٹ فارم کی حدود کے باہر بھی بحث کو آگے بڑھایا جائے گا۔
۔۔۔۔۔۔۔۔۔۔۔
م ن۔ ا م۔ رض

U- 6994
(Visitor Counter : 171
صحت اور خاندانی بہبود کی وزارت
کووڈ-19 ٹیکہ کاری - 55ویں دن، زیادہ تر ریاستوں میں گزیٹڈ تعطیل  ہونے کے سبب کم تعداد میں ویکسین لگائی گئی
اب تک 2.60 کروڑ سے زیادہ کووڈ-19 ویکسین کی خوراک دی جاچکی ہے
نئی دلّی ،11 مارچ، 2021/
ملک بھر میں کووڈ-19 ویکسین لگوانے والوں کی مجموعی تعداد 2.60 کروڑ سے تجاوز کرگئی۔
آج شام 7 بجے تک موصول عبوری رپورٹ کے مطابق مجموعی طور پر 26073517 ویکسین کی خوراک دی جاچکی ہے۔
ان میں سے 7216759 صحت کارکنان کو پہلی خوراک اور 4048754 صحت کارکنا ن کو دوسری خوراک دی جاچکی ہے، 7116849 فرنٹ لائن اہلکاروں کو پہلی خوراک جبکہ 670813 فرنٹ لائن اہلکاروں کو دوسری خوراک،1021588 مستفدین 45 سال سے زیادہ عمر کے وہ افراد ہیں جنہیں کوئی سنگین مرض لاحق ہے اور 5998754 مستفدین 60 سال سے زیادہ عمر کے شامل ہیں۔
|
|
صحت شعبے سے متعلق کارکنان
|
|
فرنٹ لائن اہلکار
|
|
مختلف بیماریوں سے دوچار 45 تا 60 سال سے زیادہ عمر کے افراد
|
|
60 سال سے زیادہ عمر کے افراد
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
پہلی خوراک
|
|
72,16,759
|
|
40,48,754
|
|
71,16,849
|
|
6,70,813
|
|
10,21,288
|
|
59,98,754
زیادہ تر ریاستوں میں آج لوگ شیوراتری کا تہوار منارہےہیں۔اس کے علاوہ گزیٹڈ تعطیل ہونے کے سبب بہت سے افرادخاص طور پر خواتین بشمول اے این ایم، آشاکارکنان اور ٹیکہ لگانے والی خواتین نے آج وِرت رکھا ۔
ایک دن میں آج سب سے کم تعداد میں کووڈ ویکسین کی خوراک دئیے جانے کی معاملے درج ہوئے ہیں۔
ملک بھر میں کووڈ-19 ٹیکہ کاری مہم کے 55ویں دن آج شام 7 بجے تکموصول عبوری رپورٹ کے مطابق مجموعی طور پر 389337 ویکسین کی خوراک دی گئی۔ ان میں 320247 مستفدین کو ویکسین کی پہلی خوراک دی گئی جبکہ 69090 صحت کارکنان اور فرنٹ لائن اہلکاروں کو ویکسین کی دوسری خوراک دی جاچکی ہے۔ حتمی رپورٹ آج رات تک تیار ہوجائے گی۔
|
|
مورخہ 10مارچ 2021
|
|
صحت کارکنان
|
|
فرنٹ لائن اہلکار
|
|
مختلف سنگین بیماریوں میں مبتلا 45 تا 60 سال سے زیادہ عمر کے افراد
|
|
60 سال سے زیادہ عمر کے افراد
|
|
مجموعی حصول
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
پہلی خوراک
|
|
پہلی خوراک
|
|
دوسری خوراک
|
|
19,649
|
|
35,560
|
|
62,190
|
|
33,530
|
|
54,530
|
|
1,83,878
|
|
3,20,247
|
|
69,090
وزارت دفاع
دفاعی پیداوار کامحکمہ صفائی ستھرائی کی خصوصی مہم دوئم کے ذریعہ ملک بھر میں اپنے فیلڈ دفاتر میں ’سوچھتا‘ کو ادارہ جاتی بناتا ہے
دفاعی پیداوار کے محکمے نے ملک بھر میں 294 مقامات پر صفائی ستھرائی کی مہم کا انعقاد کیا ہے۔محکمے نے اس مدت کے دوران پارلیمانی اراکین کے زیر التوا 9 مسائل، وزیر اعظم کے دفتر کے ذریعہ عوامی شکایت سے متعلق ایک معاملے اور 231 عام عوامی شکایات کا ازالہ کیا ہے ۔دستاویزی شکل میں 850 فائلوں کا جائزہ لیا گیا ہےاور ان میں سے 322 فائلوں کو ختم کیا گیا ہے۔ کچرے کی فروخت سے اب تک 10,72,00,960 کی آمدنی حاصل ہوچکی ہے اور 75,145 مربع فٹ جگہ کوخالی کرایا جاچکا ہے۔
دفاعی پیداوار کا محکمہ 2 اکتوبر 2022 سے نئی دہلی میں واقع اپنے دفاتر اور تمام فیلڈ دفاتر اور مقامی اکائیوں میں صفائی ستھرائی کے موضوع پر خصوصی مہم دوئم چلا رہا ہے۔ اس کا آغاز 14 سے 30 ستمبر 2022 تک تیاری کے مرحلے سے ہوا اس مدت کے دوران مہم کے اہداف کی نشاندہی کی گئی تھی اس سال اس مہم کے تحت فیلڈ/ آؤٹ اسٹیشن دفاتر پر خصوصی زور دیا گیا ہےاور اس مہم کے دوران عوامی انٹرفیس اور خدمات کی فراہمی کے ذمہ دار دفاتر کو ترجیح دی جا رہی ہے۔
صفائی ستھرائی کی خصوصی مہم دوئم کے دوران، صفائی کی اس مہم کے لیے کل 358 آؤٹ اسٹیشن جگہوں کی نشاندہی کی گئی،جس کے تحت 294 جگہوں کا احاطہ کیا جا چکا ہے۔ اس طرح کی آؤٹ اسٹیشن جگہوں میں سرکاری سیکٹر کے تحت آنے والے 16 دفاعی یونٹس وغیرہ شامل ہیں۔دفاعی پیداوار کا محکمہ بھی خصوصی مہم دوئم کی موثر طورپر نگرانی کو یقینی بنانے کے لیے وزارت دفاع کے تیار کردہ ایک آن لائن ڈیش بورڈپر اپنا رول ادا کررہاہے۔
وزارت دفاع
سمندر طوفان فانی سے متعلق راحتی اقدامات کے تئیں بھارتی بحریہ پوری طرح خبردار ہے
نئیدہلی۔30؍اپریل۔جیسے جیسے سمندری طوفان ’فانی‘ کی شدت جنوب مشرقی اور قرب وجوار میں واقع جنوبی مغربی خلیج بنگال کے علاقے میں شدید سمندری طوفان کی شکل اختیار کررہا ہے اور اس کا دائرہ 29 اپریل 2019 کو چنئی کے مشرق- جنوبی مشرقی خطے میں 770 کلو میٹر کے علاقے میں پھیلا ہوا تھا ، مشرقی بحری کمان  نے ضروری انسانی امداد بہم پہنچانے کیلئے ازحد چوکسی اور کمربستگی کا مظاہرہ کیا ہے۔ بھارتی بحریہ کے بحری جہاز وشاکھاپٹنم اور چنئی بندرگاہوں پر انسانی امداد راحت کاری اُمور کیلئے فوری طور پر روانہ ہونے کی پوزیشن میں تیار کھڑے ہیں تاکہ مشکلات میں پھنسے ہوئے افراد تک ازحد متاثر علاقوں میں فوری طور پر پہنچ سکیں اور وہاں پہنچ کر متاثرہ افراد کو وہاں سے محفوظ نکالنے، طبی امداد سمیت دیگر ضروری ساز وسامان فراہم کرسکیں۔ یہ بحری جہاز ایسے ہیں جن پر اضافی تعداد میں غوطہ خور ، ڈاکٹر حضرات ہوا بھر کر پھلائی جاسکنے والی ربڑ کی کشتیاں ، دیگر راحتی سازوسامان یعنی خوراک ، خیمہ اور تمبو ، ادویہ ، کمبل وغیرہ دستیاب ہیں اور وافر مقدار میں دستیاب ہیں۔ بحری طیارے بھی آئی این ایس رجالی کے ایئراسٹیشنوں پر تیار کھڑے ہیں اور اراکونم، تملناڈو اور آئی این ایس دیگا واقع وشاکھاپٹنم ، آندھراپردیش میں پوری طرح سے تیاری کی حالت میں ہیں، تاکہ ضرورت پڑنے پر راحت کاری اور بچاؤ کاکام انجام دے سکیں اور متاثرہ افراد کو فضائی راستے سے نکال کر محفوظ مقامات تک پہنچا سکیں اور متاثرہ مقامات پر راحت سازوسامان پہنچا سکیں۔
ای این سی خلیج بنگال میں صورتحال کی باریکی سے نگرانی کررہی ہے اور تملناڈو اور پڈوچیری بحری علاقے کے فلیگ آفیسر  اور بحری افسران انچارج  اور  بھی متعلقہ انتظامیہ سے برابر مواصلاتی رابطے میں ہیں تاکہ جہاں بھی ضرورت ہو، وہاں پر راحت کاری آپریشن منظم طریقے سے انجام دیا جاسکے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-1990
(Visitor Counter : 65
صحت اور خاندانی بہبود کی وزارت
آپریشن کاویری - 1191 مسافروں میں سے 117 جو اب تک پہنچے ہیں، فی الحال بلا قیمت قرنطینہ میں ہیں، کیونکہ انہیں زرد بخار کے خلاف ویکسین نہیں دی گئی تھی
اگر ان میں کوئی علامت نہیں پایا گیا تو تمام مسافروں کو 7 دن کے بعد گھر بھیج دیا جائے گا
ایک اہم پیش رفت میں صحت اور خاندانی بہبود کی وزارت ‘آپریشن کاویری’ کے تحت وزارت خارجہ کے ساتھ قریبی اشتراک کے ساتھ کام کر رہی ہے۔ حکومت ہند سوڈان سے ہندوستانی نژاد تقریباً 3000 مسافروں کو نکال رہی ہے۔ آنے والے مسافروں کے لیے مشن موڈ میں باہر نکلنے کے مقام پر ضروری قرنطینہ سہولیات کا انتظام کیا جا رہا ہے۔ اب تک کل 1,191 مسافر پہنچ چکے ہیں، جن میں سے 117 مسافروں کو فی الحال قرنطینہ میں رکھا گیا ہے کیونکہ انہیں زرد بخار کے خلاف ویکسین نہیں لگائی گئی تھی۔ تمام مسافروں کو 7 دن کے بعد رہا کر دیا جائے گا اگر ان میں کوئی علامت نہیں ہے۔
ان مسافروں کو ہوائی اڈے کے ہیلتھ آفیسرز  کے زیر انتظام قرنطینہ مراکز اور مرکزی حکومت کے ساتھ مفاہمت کی اقرار نامے  رکھنے والی ریاستوں کے مختلف اسپتالوں میں جیسے دہلی کے اسپتال صفدر جنگ اسپتال، آر ایچ ٹی سی، نجف گڑھ  میں بھی انتظامات کیے گئے ہیں۔ این آئی ٹی آر، مہرولی  اور لیڈی ہارڈنگ میڈیکل کالج ۔میں مفت کھانے کی سہولت کے ساتھ کرایہ کے بغیر رہائش فراہم کی جاتی ہے۔
مسافروں کی پہلی کھیپ 360 مسافروں کے ساتھ دہلی پہنچی، جن میں سے کسی کو بھی قرنطینہ کی ضرورت نہیں تھی، اس کے بعد دوسری پرواز جو 26 اپریل کو 240 مسافروں کے ساتھ ممبئی پہنچی تھی، جن میں سے 14 کو قرنطینہ میں رکھا گیا تھا۔ دو کو ان کے ویکسینیشن سرٹیفکیٹ کی توثیق کے بعد بھیج دیا گیا۔ باقی 12 آج شام تک اپنی قرنطینہ مدت مکمل کر لیں گے ۔ تیسری پرواز کل دوپہر بنگلورو پہنچی جس میں 360 مسافر تھے جن میں سے 47 مسافروں کو ابتدائی طور پر قرنطینہ میں رکھا گیا تھا۔ 3 کو آج ویکسینیشن کی تصدیق کے بعد رہا کر دیا گیا۔ مزید پانچ مسافروں کی تصدیق کا عمل جاری ہے۔ مسافروں پر مشتمل چوتھی پرواز کل شام 231 مسافروں کے ساتھ دہلی پہنچی جن میں سے 61 کو قرنطینہ میں رکھا گیا تھا ۔ 35 مسافر دہلی اے پی ایچ او میں ہیں اور 26 مسافر صفدر جنگ اسپتال میں ہیں۔ پانچویں پرواز کے 367 مسافروں کے ساتھ آج رات دہلی پہنچنے کی توقع ہے اور 320 مسافروں کے ساتھ ایک اضافی پرواز کے کل صبح 10:30 بجے بنگلور پہنچنے کی توقع ہے۔
قرنطینہ میں رکھے گئے افراد کی تعداد متحرک ہوگی کیونکہ یہ مسافروں کے پاسپورٹ نمبر  کی تصدیق کی حیثیت پر منحصر ہے۔
‘آپریشن کاویری’ ایک بچاؤ کاری کی کارروائی ہے جسے حکومت ہند نے سوڈان میں پھنسے ہوئے ہندوستانی شہریوں کو نکالنے کے لیے شروع کیا ہے۔ اسے 24 اپریل 2023 کو سوڈان کے بحران کے بعد شروع کیا گیا تھا۔ وزارت خارجہ، ہندوستانی فضائیہ اور سوڈان میں ہندوستانی سفارت خانہ سمیت عہدیداروں کی ایک ٹیم ہندوستانیوں کی طرف سے مقرر کی گئی ہے تاکہ انخلاء کے مناسب عمل کو یقینی بنایا جاسکے۔ انخلاء کے دوران ہندوستانیوں کو سوڈان سے راجدھانی خرطوم منتقل کیا جائے گا جہاں سے انہیں ہندوستان واپس بھیج دیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 56
ماحولیات، جنگلات اور موسمیاتی تبدیلی کی وزارت
کرہ ارض کو محفوظ رکھنے کی سرگرمیوں کے تئیں عوام کو بیدار کرنے کے لئے لائف سے متعلق پچیس ہزار پروگراموں کا انعقاد
مشن لائف کا آغاز عزت مآب وزیر اعظم نے 20 اکتوبر 2022 کو گجرات کے کیوڑیا میں کیا تھا۔ مشن لائف کے تحت آب وہوا میں تبدیلی سے نمٹنے کے لئے افراد کے رویئے اورطرز فکر میں تبدیلی لانے پر توجہ مرکوز کی جاتی ہے۔ وسائل کے اندھا دھند اور بے دریغ استعمال کے بجائے وسائل کو سوچ سمجھ کر استعمال کرنے کے لئے ایک عالمی تحریک کے مقصد سے یہ آغاز کیا گیا ہے۔
ماحولیات، جنگلات اور آب وہوا میں تبدیلی کی وزارت قومی سطح پر مشن لائف پر عملدرآمد اور تال میل کے لئے ایک نوڈل وزارت ہے۔ ان کی کوششوں کے تحت MoEFCC نے مرکزی وزارتوں، ریاستی سرکاروں، اداروں اور پرائیویٹ تنظیموں کو اس بات کے لئے باور کرایا ہے کہ وہ اپنی سرگرمیوں کو لائف سے ہم آہنگ کریں اور عوام جو پائیدار ماحولیات کے تئیں کام یا کوشش کرسکتے ہیں ، ان کے بارے میں بیداری پیدا کریں۔ ان میں نکڑ ناٹک کے مقابلے پینٹنگ کے مقابلے ، مضمون نویسی کے مقابلے وغیرہ شامل ہیں اور یہ سب مقابلے لائف کے پرچم تلے ضلع ، ریاست اور قومی سطح پر کرائے جاتے ہیں۔
لائف کے بارے میں ملک بھر میں بیداری پھیلانے کی غرض سے MoEFCC نے ایک مہینے کی عوامی بیداری کا پروگرام شروع کیا ہے جو پانچ جون 2023 کو اختتام پزیر ہوگا۔ جو بڑے پیمانے پر عالمی یوم ماحولیات کا موقع ہوگا۔ لائف کا پیغام عام کرنے اور اس مشن کو کامیاب بنانے کے لئے MoEFCC نے تمام 99 وزارتوں اور 36 ریاستوں / یوٹی سرکاروں کو ساتھ لے کر لائف سے متعلق سرگرمیوں میں اپنے ڈویژن ، ذیلی تنظیموں اور فیلڈ افسران کے ساتھ ان اقدامات پر عمل کیا ہے۔
ہندوستان بھر میں دس دن سے کم عرصے میں 25 ہزار سے زیادہ لائف سے متعلق سرگرمیاں انجام دی گئی ہیں جن میں افراد کو کرہ ارض کی بہبود میں سرگرمیوں کے لئے بیدار کیا گیا ہے۔ ان میں ندی اور سمندر کے کناروں کی صفائی ، سائیکل ریلی، شجرکاری کی مہم، پلاسٹک اکھٹا کرنے اور ورکشاپ وغیرہ کا انعقاد شامل ہے۔ اس کے علاوہ لائف کا عہد دلانے کے پروگرام کئے گئے ہیں۔ بہت سے اسکولوں اور کالجوں میں ثقافتی مقابلے مثلا نکڑناٹک، مضمون نویسی ، پینٹنگ کے مقابلے کرائے گئے۔
وزارت نے لائف سے متعلق دو مخصو پورٹل وضع کئے ہیں جو لائف سے متعلق سرگرمیوں اور پیش رفت کا ٹھوس ریکارڈ رکھیں گے۔ میری لائف پورٹل  وزارتوں اور اداروں کے لئے ہے جو پروگراموں کی رپورٹ اپ لوڈ کریں گے۔
عوامی بیداری کی تحریک پانچ جون 2023 کو عالمی یوم ماحولیات کے موقع پر اختتام پزید ہوگی۔ اس عظیم الشان پروگرام کا بنیادی موضوع ہے۔ پلاسٹک سے آلودگی کے حل۔ اور یہ موضوع مشن لائف کے ساتھ بنیادی موضوعات میں سے ایک ہے۔ جو ہے۔ ایک مرتبہ استعمال ہونے والی پلاسٹک کے استعمال میں کمی۔
امور داخلہ کی وزارت
نفرت کے جذبے سے کیے گئے جرم/لنچنگ کے خلاف قانون سے متعلق مسائل
نئی دہلی، 28 جولائی 2021: حکومت نے جرائم سے متعلق موجودہ قوانین کے جامع طور پر جائزے کے عمل کا آغاز کیا ہے جس کا مقصد موجودہ امن و امان کی صورتحال کے ساتھ ساتھ سماج کے کمزور طبقات کو جلد از جلد انصاف دلانے کے لئے ان قوانین کی معنویت میں اضافہ کرنا ہے۔ حکومت کا ارادہ ایک ایسا قانونی ڈھانچہ تیار کرنا ہے جو کہ شہریوں پر مرتکز ہو اور وہ زندگی اور انسانی حقوق کے تحفظ کو ترجیح دے۔
تحسین ایس پونہ والا بنام یونین آف انڈیا کے معاملے میں 2016 میں داخل کی گئی تحریری درخواست  نمبر 754میں سپریم کورٹ کے ذریعہ 17 جولائی 2018 کو دیے گئے فیصلے میں، عدالت نے وزارت کو نفرت کے جذبے کے تحت کیے گئے جرم سے متعلق اعدادو شمار اکٹھا کرنے کے لئے نیشنل کرائم ریکارڈس بیورو  سے پوچھنے کے لئے ہدایت نہیں دی تھی۔
’پولیس‘ اور ’پبلک آرڈر‘ دستورِ ہند کے ساتویں شیڈیول کے تحت ریاست سے متعلق موضوعات ہیں اور ریاستی حکومتیں بچاؤ، پتہ لگانے ،جرم کی تفتیش ، اور قانون نافذ کرنے والی ایجنسیوں کے ذریعہ مجرمین کو سزا دلانے کے لئے ذمہ دار ہیں۔ تاہم، وزارت داخلہ نے امن و امان قائم رکھنے اور اس امر کو یقینی بنانے کے لئے کہ اگر کوئی مرد یا عورت قانون اپنے ہاتھ میں لیتا /لیتی ہے تو اسے قانون کے مطابق فوری طور پر سزا ملے، ریاستوں اور مرکز کے زیر انتظام علاقوں کو وقتاً فوقتاً ایڈوائزری جاری کی ہے۔ ایسی فرضی خبروں اور افواہوں پر قریبی نظر رکھنے جس سے تشدد برپا ہونے کا اندیشہ ہو ، ان سے مؤثر انداز میں نمٹنے کے لئے تمام تر ضروری اقدامات کرنے اور قانون کو اپنے ہاتھوں میں لینے والے افراد سے سختی سے نمٹنے کے سلسلے میں ریاستوں اور مرکز کے زیر انتظام علاقوں کے لئے 4 جولائی 2018 کو ایک ایڈوائزری جاری کی گئی۔ اس کے علاوہ، ملک میں بھیڑ کے ذریعہ کیے جانے والے تشدد کے واقعات کی روک تھام سے متعلق اقدامات کرنے کے لئے ریاستی حکومتوں / مرکز کے زیر انتظام علاقوں کی انتظامیہ کو 23 جولائی 2018 اور 25 ستمبر 2018 ایڈوائزری جاری کی گئیں۔ حکومت نے آڈیو ویژووَل میڈیا کے ذریعہ بھیڑ کے ذریعہ تشدد کے خطر سے نمٹنے کے لئے عوامی بیداری بھی پیدا کی۔ حکومت نے بھیڑ کے ذریعہ کیے جانے والے تشدد اور لنچنگ کو بڑھاوا دینے والی افواہوں اور فرضی خبروں کے پھیلاؤ پر نظر رکھنے کی غرض سے خدمات فراہم کاروں کو حساس بنانے کے لیے بھی اقدامات کیے ہیں۔
یہ جانکاری وزارت داخلہ کے وزیر مملکت جناب نتیہ نند رائے نے آج راجیہ سبھا میں ایک سوال کے تحریری جواب کے تحت دی۔
وزیراعظم کا دفتر
وزیر اعظم نے نئی پارلیمنٹ عمارت کی چھت پر قومی نشان کی نقاب کشائی کی
انھوں نے پارلیمنٹ کی تعمیر میں مصروف شرم جیوؤں کے ساتھ بات چیت کی
وزیر اعظم جناب نریندر مودی نے آج صبح نئی پارلیمنٹ عمارت کی چھت پر قومی نشان کی نقاب کشائی کی۔ وزیر اعظم نے ٹوئیٹ کیا:
آج صبح مجھے نئی پارلیمانی عمارت کی چھت پر قومی نشان کی نقاب کشائی کرنے کا اعزاز حاصل ہوا۔
وزیر اعظم نے نئی پارلیمنٹ کی تعمیر میں لگے شرم جیوؤں کے ساتھ بات چیت بھی کی۔
’’پارلیمنٹ کی تعمیر کے کاموں میں لگے شرم جیوؤں کے ساتھ میری خوشگوار بات چیت ہوئی ہمیں ان کی کوششوں پر فخر ہے اور ہماری قوم کے لئے ان کی دین کو ہم ہمیشہ یاد رکھیں گے۔‘‘
قومی نشان کانسےکا بنا ہوا ہے اور اس کا مجموعی وزن 9500 کلو گرم اور اونچائی 6.5 میٹر ہے۔ اسے نئی پارلیمانی عمارت کے داخلے کے کمرے کے اوپر نصب کیا گیا ہے۔ قومی نشان کو سہارا دینے کے لئے اسٹیل کا ایک ڈھانچہ بنایا گیا ہے جس کا وزن 6500 کلو گرام کے قریب ہے۔
نئی پارلیمانی عمارت کی چھت پر قومی نشان کی ابتدائی مرحلے سے آخری مرحلے تک تیاری آٹھ مختلف مرحلوں میں ہوئی اور مٹی سے ماڈلنگ کمپوٹرگرافک کانسے کا کام اور زنگ وروغن کیا گیا۔
نوجوانوں کے امور اور کھیل کود کی وزارت
کھیلو انڈیا نیشنل رینکنگ خواتین کا تیراندازی ٹورنامنٹ 12 اپریل اور 13 اپریل کو جمشید پور میں منعقد ہوگا
اسپورٹس اتھارٹی آف انڈیا نے کھیلو انڈیا نیشنل رینکنگ خواتین تیر اندازی ٹورنامنٹ کے 6 مرحلوں میں انعقاد کے لئے 75 لاکھ روپے کی رقم کو منظوری دی ہے۔ ٹاٹا آرچری اکیڈمی، جمشید پور  ٹورنامنٹ کے پہلے مرحلے کے 12 اور 13 اپریل کو انعقاد کی میزبانی کے لئے پوری طرح سے تیار ہے۔ ٹورنامنٹ سینئر، جونیئر اور کیڈٹ زمروں میں ریکرو اور کمپاؤنڈ مقابلوں پر مشتمل ہوگا اور تیر اندازی کے عالمی ضابطوں کے تحت یہ مقابلے کرائے جائیں گے۔ دی آرچری ایسوسی ایشن آف انڈیا  جھارکھنڈ آرچری ایسوسی ایشن اور ٹاٹااسٹیل کے اشتراک سے ٹورنامنٹ کا اہتمام کر رہا ہے۔
سینئر، جونیئر اور کیڈٹ زمروں میں 32 اعلیٰ ریکرو اور کمپاؤنڈ تیر اندازوں کا انتخاب کیا گیا ہے۔ وہ تیر انداز جنہوں نے کسی بھی قومی چمپئن شپ، نیشنل ؍ سلیکشن -ٹرائل ؍ کھیلو انڈیا ٹورنامنٹ؍ ریاستی چمپئن شپ ؍ اسٹیٹ سلیکشن ٹرائل 22-2021 میں کم از کم اہلیت کا اسکور حاصل ہو، وہ بھی شامل ہوں گے۔
خواتین کے 6 نیشنل ریکنگ ٹورنامنٹ پر ایک مہینے بعد ہوں گے اورحتمی مرحلہ دسمبر 2022 میں ہوگا۔ 6 ٹاپ کے تیر اندازوں کو دسمبر کے آخری مرحلے میں نقد انعامات دیئے جائیں گے، جن کی مجموعی رقم 37.5 لاکھ روپے ہے۔
نیشنل ریکنگ آرچری ٹورنامنٹ کھیلو انڈیا خواتین کے کھیلوں کے تحت ایک اہم حصہ ہے اور اس کا مقصد کھیل کے مختلف مقابلوں میں خواتین کی زیادہ حصہ داری کی حوصلہ افزائی کرنا ہے۔ مدد صرف گرانٹ کی شکل میں ہی نہیں دی جاتی ہے، بلکہ مناسب تنظیموں میں شمولیت وغیرہ میں بھی مدد کی جاتی ہے۔ گزشتہ مقابلوں میں 17 سے کم عمر کی فٹ بال لیگ اور 21 سے کم عمر کی کھیلو انڈیا خواتین کی ہاکی لیگ شامل ہیں۔ یہ مقابلے نئی دلی اور لکھنؤ میں ٹورنامنٹ کے تین مرحلوں میں ہوئے تھے۔
کھیلو انڈیا نیشنل ریکنگ خواتین تیر اندازی ٹورنامنٹ اب دوسری تیسری اور چوتھی صف کی تیراندازوں کو زیادہ سے زیادہ مواقع فراہم کرے گا، جو خواتین کو بااختیار بنانے کی جانب اہم قدم ہے۔ اس سے انہیں دوسری جگہوں پر جانے اور گھلنے ملنے کا موقع بھی ملے گا، جو انہیں ذہنی طور پر مضبوط بنانے اور مقابلے کا اہل بنانے کے لئے ضروری ہے۔
وزیراعظم کا دفتر
اتر پردیش کی گورنر نے وزیراعظم سے ملاقات کی
اتر پردیش کی گورنر محترمہ آنندی بین پٹیل نے کل وزیراعظم جناب نریندر مودی سے ملاقات کی۔
وزیراعظم کے دفتر نے ٹوئیٹ کیا؛
‘‘اترپردیش کی گورنر محترمہ آنندی بین پٹیل نے 26 جولائی 2023 یعنی کل وزیراعظم جناب نریندر مودی سے ملاقات کی۔’’
۔۔۔۔۔۔۔۔۔۔۔۔۔۔۔۔۔۔۔۔۔

U-7598
(